ai4bharat/Pralekha huggingface dataset:
বিদ্যুৎমন্ত্রক
পরিবহন মন্ত্রী শ্রী নীতিন গডকরি বিদ্যুৎ মন্ত্রী শ্রী আর কে সিংয়ের উপস্থিতিতে 'গো ইলেকট্রিক' প্রচার অভিযানের সূচনা করেছেন
নতুন দিল্লি, ১৯ ফেব্রুয়ারি, ২০২১
কেন্দ্রীয় সড়ক ও মহাসড়ক দপ্তরের মন্ত্রী শ্রী নীতিন গডকরি আজ বিদ্যুৎ মন্ত্রকের স্বাধীন দায়িত্বপ্রাপ্ত মন্ত্রী শ্রী আর কে সিং এর উপস্থিতিতে 'গো ইলেকট্রিক' প্রচার অভিযানের সূচনা করেছেন।
জাতীয় পর্যায়ে এই প্রচারাভিযানের সূচনা করে শ্রী গডকড়ী বলেন, জীবাশ্ম জ্বালানির একটি প্রধান বিকল্প হচ্ছে বৈদ্যুতিক জ্বালানি। এই জীবাশ্ম জ্বালানির কারণে আমদানি খরচ হয় ৮ লক্ষ কোটি টাকা। অথচ প্রচলিত জ্বালানির সঙ্গে তুলনা করলে বৈদ্যুতিক জ্বালানির খরচ অনেক কম। পরিবেশ দূষণ হয় না এবং এটা দেশজ ব্যবস্থা। তিনি বিদ্যুৎমন্ত্রীর কাছে তাপবিদ্যুৎ কেন্দ্র থেকে নির্গত কার্বন ডাই অক্সাইডের মান সংযোজনকে উৎসাহিত করার আহ্বান জানান।
এর পাশাপাশি, দেশে বৈদুতিক ব্যবস্থার মাধ্যমে রান্না সুযোগ এবং সম্ভাবনার কথাও তিনি উল্লেখ করেন। শ্রী গডকড়ী উল্লেখ করেন যে, জ্বালানি হিসেবে বিদ্যুৎ চালিত গণপরিবহন ব্যবস্থা কেবল অর্থকরী নয়, পরিবেশ বান্ধবও বটে।
কৃষি ক্ষেত্রে বৈচিত্রের কথা উল্লেখ করে কেন্দ্রীয় সড়ক পরিবহন ও মহাসড়ক মন্ত্রী বলেন, কৃষি বর্জ্য এবং বায়োমাস থেকে জ্বালানি হিসেবে সবুজ শক্তি উৎপাদনের বিষয়ে প্রচার চালানো উচিত। এতে দেশের কৃষকদেরও উপকার হতে পারে।
তিনি আরও বলেন, গো ইলেকট্রিক প্রচার অভিযান একটি গুরুত্বপূর্ণ উদ্যোগ যা আগামী বছরগুলিতে আমাদের দেশের প্রচলিত জ্বালানি আমদানি নির্ভরতা হ্রাস করতে সহায়তা করবে। শুধু তাই নয় স্বচ্ছ ও সবুজ ভবিষ্যতের দিকে গুরুত্বপূর্ণ পদক্ষেপ নেবে। এই প্রচারাভিযানের উদ্দেশ্য, প্যান ইন্ডিয়া স্তরে সচেতনতা তৈরি করা এবং বৈদ্যুতিক যানবাহন নির্মাতাদের আস্থা বাড়ানো।
কেন্দ্রীয় বিদ্যুৎ মন্ত্রী শ্রী আর কে সিং আত্মবিশ্বাসের সঙ্গে বলেন, এই প্রচার অভিযান কম কার্বন উৎপাদনের লক্ষ্যে ও অর্থনৈতিক পথ সুগম করতে সহায়ক হবে। এর ফলে আমাদের দেশকে জলবায়ু পরিবর্তনের বিরূপ প্রভাব থেকে মুক্ত করবে। শুধু তাই নয়, প্রচলিত জ্বালানির প্রয়োজনে অন্যান্য দেশের ওপর নির্ভরতা কমাতে সহায়তা করবে। কেন্দ্রীয় বিদ্যুৎ মন্ত্রী স্বচ্ছ এবং নিরাপদ বৈদ্যুতিক রান্না ব্যবস্থার প্রতি গুরুত্ব আরোপ করেন। তিনি নাগরিকদের বৈদ্যুতিক ব্যবস্থায় রান্নার সুযোগ নেওয়ার জন্য অনুরোধ করেন। কেননা এতে তাপশক্তির অপচয় কম হবে এবং গ্রাহকরা উপকৃত হবেন।
আজকের অনুষ্ঠানে গো ইলেকট্রিকের- লোগোর আনুষ্ঠানিক উন্মোচন করা হয়। এছাড়াও একটি প্রদর্শনীর আয়োজন করা হয়। যেখানে ই-বাস, ই-কারস, থ্রি- হুইলারস এবং টু- হুইলারস সহ বিভিন্ন বৈদ্যুতিক যান রাখা হয়।
জাহাজচলাচলমন্ত্রক
শ্যামাপ্রসাদ মুখার্জী বন্দরে পণ্যবাহী জাহাজ ডুবি
কলকাতা, ২৪ মার্চ, ২০২২
কলকাতার শ্যামাপ্রসাদ মুখার্জী বন্দরের নেতাজী সুভাষ ডকে আজ সকাল ১০টা ৪০ মিনিটে এমভি মেরিন ট্রাস্ট জাহাজটি ডুবতে শুরু করে। ঐ জাহাজে সকাল ৯টার মধ্যে ১৬৫টি কন্টেনার রাখা হয়। জাহাজটি আগামীকাল চট্টগ্রাম যাওয়ার কথা ছিল। জাহাটি ডোবার সময় ২০ ফুট লম্বা ১৮টি কন্টেনার জলে নীচে তলিয়ে যায় এবং ৪০ ফুট লম্বা ১০টি কন্টেনার ভাসতে থাকে। ভাসমান কন্টেনারগুলিকে দড়ি দিয়ে বেঁধে রাখা হয়েছে। পরিস্থিতি মোকাবিলার জন্য সবধরনের ব্যবস্থা নেওয়া হয়েছে। জাহাজ ও পণ্যের ক্ষতি যাতে কম হয়, বন্দর কর্তৃপক্ষ সেই বিষয়ে উদ্যোগী হয়েছে। জাহাজ ডুবির এই ঘটনায় প্রাণহানির কোনও খবর পাওয়া যায়নি। বন্দরের টার্মিনাল অপেরেটর, পণ্য ওঠানো-নামানোর সঙ্গে যুক্ত সংস্থা এবং বীমা সংস্থাগুলি ঘটনার তদন্ত শুরু করেছে।
CG/CB/SB
(Visitor Counter : 13
প্রধানমন্ত্রীরদপ্তর
২০তম আসিয়ান ভারত শীর্ষ বৈঠকে উদ্বোধনী অনুষ্ঠানে ভাষণ প্রধানমন্ত্রীর
নয়াদিল্লি, ৭ সেপ্টেম্বর, ২০২৩
মহামান্য প্রেসিডেন্ট জোকো উইডোডো,
মহামহিম,
মান্যবর,
নমস্কার,
আমাদের অংশীদারিত্ব চার বছরে পা দিচ্ছে।
এই প্রসঙ্গ বলি, ভারত-আসিয়ান শীর্ষ বৈঠকে যুগ্ম সভাপতির দায়িত্ব পালন আমার কাছে অত্যন্ত আনন্দের।
এই অনবদ্য শীর্ষ বৈঠকের আয়োজন করার জন্য আমি আন্তরিকভাবে প্রেসিডেন্ট উইডোডোকে অভিনন্দন এবং কৃতজ্ঞতা জানাচ্ছি।
আমি আসিয়ান গোষ্ঠীর নেতৃত্বকেও অভিনন্দন জানাচ্ছি।
সম্প্রতি দায়িত্ব নেওয়া কম্বোডিয়ার মহামান্য প্রধানমন্ত্রী হুন মানেত-কে আমি আন্তরিক অভিনন্দন জানাই।
এই বৈঠকে পরিদর্শক হিসেবে হাজির থাকার জন্য তিমোর-লেসটের মহামান্য প্রধানমন্ত্রী জানানা গুসমাও-কেও আমি স্বাগত জানাচ্ছি।
মহামান্যগণ,
আমাদের ইতিহাস এবং ভূগোল ভারত ও আসিয়ানকে একসূত্রে বেঁধেছে।
সেইসঙ্গে আমাদের মূল্যবোধ, আঞ্চলিক একতা, শান্তি, সমৃদ্ধি এবং বহুমাত্রিক বিশ্বে একাত্ম ভাবনাও আমাদেরকে একসূত্রে বেঁধেছে।
ভারতের পুবে তাকাও নীতির মূল স্তম্ভ হল আসিয়ান।
ভারত আসিয়ানের কেন্দ্রিকতাকে এবং ভারত-প্রশান্ত মহাসাগরীয় অঞ্চলে আসিয়ানের দৃষ্টিভঙ্গীকে পুরোপুরি সমর্থন করে।
ভারতের ভারত-প্রশান্ত মহাসাগরীয় উদ্যোগের গুরুত্বপূর্ণ জায়গায় রয়েছে আসিয়ান।
গত বছর আমরা ভারত-আসিয়ান বন্ধুত্ব বর্ষ উদযাপন করেছি এবং আমাদের সম্পর্ককে ‘সর্বাত্মক কৌশলগত অংশীদারিত্বে' উন্নীত করেছি।
মহামান্যগণ,
আজ আন্তর্জাতিক অনিশ্চয়তার আবহে পারস্পরিক সহযোগিতার প্রতিটি ক্ষেত্রে ক্রমাগত অগ্রগতি ঘটছে।
এটি আমাদের সম্পর্কের শক্তি ও সহনশীলতার সাক্ষ্য বহন করছে।
এই বছর আসিয়ান শীর্ষ বৈঠকে মূল বিষয় হল ‘আসিয়ান ম্যাটার্স : প্রগতির ভরকেন্দ্র’।
আসিয়ান গুরুত্বপূর্ণ, কারণ এখানে সবার কথা শোনা হয় এবং আসিয়ান প্রগতির ভরকেন্দ্র, কারণ বিশ্বের উন্নয়নে আসিয়ান অঞ্চলের এক গুরুত্বপূর্ণ ভূমিকা রয়েছে।
‘বসুধৈব কুটুম্বকম’- ‘এক বিশ্ব, এক পরিবার, এক ভবিষ্যৎ’ এই অনুভূতিও ভারতের জি২০ সভাপতিত্বের মূল মন্ত্র।
মহামান্যগণ,
২১ শতক হচ্ছে এশিয়ার শতক। এটা আমাদের শতক।
এই কারণে কোভিড-পরবর্তী শৃঙ্খলাবদ্ধ বিশ্ব ব্যবস্থা গড়ে তোলা এবং মানব কল্যাণে আমাদের সবার চেষ্টা চালানো একান্ত প্রয়োজনীয়।
মুক্ত ও অবাধ ভারত-প্রশান্ত মহাসাগরীয় অঞ্চলে অগ্রগতি এবং বিশ্বের দক্ষিণ অংশের কণ্ঠস্বর তুলে ধরা আমাদের সবার অভিন্ন স্বার্থ হওয়া উচিত।
আমি বিশ্বাস করি যে, আগামী দিনের ভারত এবং আসিয়ান অঞ্চলকে শক্তিশালী করার লক্ষ্যে আজকের আলোচনায় নতুন প্রস্তাব গৃহীত হবে।
সমন্বয়কারী দেশ সিঙ্গাপুর, নতুন চেয়ারম্যান লাও পিডিআর এবং আপনাদের সকলের সঙ্গে,
কাঁধে কাঁধ মিলিয়ে কাজ করতে ভারত অঙ্গীকারবদ্ধ।
ধন্যবাদ।
মূল ভাষণটি প্রধানমন্ত্রী দিয়েছেন হিন্দিতে।
(AC/MP/NS
স্বাস্থ্যওপরিবারকল্যাণমন্ত্রক
এই প্রথম টিকার একটি ডোজ নেওয়া সুবিধাভোগীর চাইতে দুটি ডোজ নেওয়া সুবিধাভোগীর সংখ্যা বেশি হল : ডাঃ মনসুখ মান্ডভিয়া
নয়াদিল্লী, ১৭ নভেম্বর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া জানিয়েছেন এই প্রথম দেশে টিকার একটি ডোজ নেওয়া সুবিধাভোগীর চাইতে দুটি ডোজ নেওয়া সুবিধাভোগীর সংখ্যা বেশি হল। সকলের অংশগ্রহণের জন্য প্রধানমন্ত্রীর আহ্বান এবং সম্পূর্ণ সরকারি উদ্যোগের প্রতি জনসাধারণের আস্থা ও বিশ্বাসের কারণেই এটি সম্ভব হয়েছে। দেশের বিভিন্ন প্রান্তে ‘হর ঘর দস্তক’ অভিযানে বিপুল সারা মিলেছে।
আজ  সকাল ৭টা পর্যন্ত পাওয়া হিসেব অনুযায়ী দেশে ১১৩ কোটি ৬৮ লক্ষ ৭৯ হাজার ৬৮৫টি টিকার ডোজ দেওয়া হয়েছে। যার মধ্যে ৭৫ কোটি ৫৭ লক্ষ ২৪ হাজার ৮১টি প্রথম ডোজ এবং ৩৮ কোটি ১১ লক্ষ ৫৫ হাজার ৬০৪টি দ্বিতীয় ডোজ দেওয়া হয়েছে। অর্থাৎ দেশে টিকার দুটি ডোজই নিয়েছেন ৩৮ কোটি ১১ লক্ষ ৫৫ হাজার ৬০৪ জন। টিকার একটি ডোজ নিয়েছেন ৩৭ কোটি ৪৫ লক্ষ ৬৮ হাজার ৪৭৭ জন। মন্ত্রী দেশের সামগ্রিক মানসিকতার প্রশংসা করে বলেন প্রত্যেক প্রাপ্ত বয়স্কের টিকা নেওয়া উচিত, তাহলেই আমরা কোভিড-১৯এর বিরুদ্ধে লড়াইয়ে জিতব। তিনি আশা করেন এই মাসের মধ্যে দেশে প্রত্যেক ভারতীয় টিকার অন্তত একটি ডোজ নেবেন। কোভিড-১৯ মহামারীর বিরুদ্ধে টিকাকরণ অভিযানে সরকারের রাজনৈতিক সদিচ্ছা রয়েছে। তাই ১৬ জানুয়ারি শুরু হওয়া অভিযানে ২১ অক্টোবরের মধ্যে ১০০ কোটি টিকার ডোজ দেওয়ার কাজ শেষ হয়েছে। প্রধানমন্ত্রী তেশরা নভেম্বর ‘হর ঘর দস্তক’ কর্মসূচি শুরু করেন। এরপর প্রত্যেক বাড়িতে বাড়িতে গিয়ে টিকা নেওয়ার বিষয়ে খোঁজ করা হচ্ছে। এটিই কোভিড-১৯এর বিরুদ্ধে অন্ত্যোদয় ভাবনা। এই অভিযানে যারা টিকার প্রথম ডোজ নিয়েছেন তাদের দ্বিতীয় ডোজ নির্দিষ্ট সময় নেওয়ার জন্য পরামর্শ দেওয়া হয়েছে। দেশের যেসব জেলায় প্রাপ্ত বয়স্কদের মধ্যে ৫০ শতাংশের কম টিকা নিয়েছেন সেখানে বাড়ি বাড়ি গিয়ে এই অভিযান চালানো হচ্ছে। ডাঃ মান্ডভিয়া জানিয়েছেন টিকার ডোজের কোনো ঘাটতি নেই। তিনি সকলকে টিকার দ্বিতীয় ডোজ নিতে অনুরোধ জানিয়েছেন।
CG/CB/NS
(Visitor Counter : 146
কেন্দ্রীয়মন্ত্রিসভা
কেন্দ্রীয় মন্ত্রিসভায় অনুমোদিত ‘এফএমবিএপি’
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে গোটা দেশের বন্যা ব্যবস্থাপনা কাজ এবং নদী ব্যবস্থাপনার কাজ ও সীমান্ত এলাকা সংক্রান্ত কাজ ‘ফ্লাড ম্যানেজমেন্ট অ্যান্ড বর্ডার এরিয়াজ প্রোগ্রাম’  অনুমোদিত হল। ২০১৭-১৮ এবং ২০১৯-২০-তে এর জন্য খরচ হবে ৩,৩৪২ কোটি টাকা। গোটা দেশে কার্যকরী বন্য ব্যবস্থাপনা, ভূমিক্ষয় নিয়ন্ত্রণ এবং সাগরবেলা ক্ষয় রোধে এই ‘এফএমবিএপি’ কর্মসূচি রূপায়িত হবে। এই প্রস্তাবের ফলে শহর, গ্রাম, শিল্পাঞ্চল, যোগাযোগ ব্যবস্থা কৃষিক্ষেত্র, পরিকাঠামো ইত্যাদি উপকৃত হবে। গোটা দেশ রক্ষা পাবে বন্যা এবং ভূমিক্ষয় থেকে। নদীতে পলি জমার সমস্যাও কমবে।
সাধারণ শ্রেণীর রাজ্যগুলিতে কেন্দ্র ও রাজ্যের ভাগ থাকবে ৫০ শতাংশ করে। উত্তর-পূর্বের রাজ্যগুলি, সিকিম, জম্মু-কাশ্মীর, হিমাচল প্রদেশ এবং উত্তরাখণ্ডে কেন্দ্র ও রাজ্যের ভাগ থাকবে আগের মতোই ৭০ শতাংশ এবং ৩০ শতাংশ। সীমান্ত এলাকায় নদী ব্যবস্থাপনা, বন্যা ব্যবস্থাপনা সংশ্লিষ্ট দেশগুলির সঙ্গে নির্দিষ্ট দ্বিপাক্ষিক চুক্তি মতো কাজ হবে। এতে ১০০ শতাংশই অনুদান বা কেন্দ্রীয় সহায়তা থাকবে।
দ্বাদশ পরিকল্পনা চলতি দুটি কর্মসূচি মিলিয়ে এই ‘এফএমবিএপি’ কর্মসূচিটি তৈরি হয়েছে। এর লক্ষ্য রাজ্যগুলিকে সঙ্কটাপন্ন এলাকাগুলিতে বন্যা নিয়ন্ত্রণে সাহায্য করা। বিভিন্ন পদক্ষেপ নেওয়ার পাশাপাশি, সংশ্লিষ্ট অঞ্চলে রাজ্য এবং কেন্দ্রীয় সরকারের আধিকারিকদের কাজের ক্ষমতা বৃদ্ধির মাধ্যমে এই সাহায্য করা হবে।
এই কাজের ফলে, মূল্যবান জমিকে রক্ষা করা যাবে ভূমিক্ষয় ও বন্যার হাত থেকে, সীমান্ত বরাবর শান্তি বজায় থাকবে, বন্যা ব্যবস্থাপনা প্রকল্পে যে কাজগুলি চালু আছে সেগুলি সম্পূর্ণ করাও এর লক্ষ্য। এছাড়া, বিভিন্ন সমীক্ষা এবং বন্যার পূর্বাভাস প্রতিবেশী দেশগুলির সঙ্গে ভাগ করে নিতে এই কর্মসূচি সাহায্য করবে। এছাড়াও চলবে সমীক্ষা, অনুসন্ধানের কাজ, জলসম্পদের খোঁজ এবং যে নদীগুলি প্রতিবেশী দেশের মধ্য দিয়েও বয়ে গেছে, সে বিষয়ে প্রাপ্ত তথ্য সংগ্রহ, যার সাহায্যে উপকৃত হবে দুই দেশই।
CG/AP/DM
(Visitor Counter : 63
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৩ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৪.৪৬ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৪৪,১১১ জন আক্রান্ত হয়েছেন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৪,৯৫,৫৩৩।
৯৭ দিন পর ৫ লক্ষের নিচে হয়েছে।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৬২ শতাংশ।
সারাদেশে এ পর্যন্ত ২, ৯৬,০৫,৭৭৯ জন সুস্থ হয়ে উঠেছেন।
গত ২৪ ঘন্টায় ৫৭,৪৭৭ জন সুস্থ হয়ে উঠেছেন।
বিগত ৫১ দিন ধরে সুস্থতার হার আক্রান্তের হার-এর চেয়ে অনেক বেশি।
সুস্থতার হার আজ বেড়ে হয়েছে ৯৭.০৬ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৫০ শতাংশ।
দৈনিক ভিত্তিতে আক্রান্তের হার আজ হয়েছে ২.৩৫ শতাংশ। এর ফলে দৈনিক আক্রান্তের হার লাগাতার ২৬ দিন ধরে ৫ শতাংশের নিচে রয়েছে।
এ পর্যন্ত সারাদেশে মোট ৪১.৬৪ কোটি নমুনা পরীক্ষা করা হয়েছে।
CG/ SB
(Visitor Counter : 179
পর্যটনমন্ত্রক
পর্যটন মন্ত্রকের 'আজাদি কা অমৃত মহোৎসবে'র অঙ্গ হিসাবে ‘বম্বেতে গান্ধী’ শীর্ষক অনলাইন বই পাঠ কর্মসূচি
নয়াদিল্লি, ১৬ মার্চ ২০২১
আজাদি কা অমৃত মহোৎসবের অঙ্গ হিসাবে পর্যটন মন্ত্রকের মুম্বাই আঞ্চলিক কার্যালয় ইন্ডিয়া ট্যুরিজম ‘বম্বেতে গান্ধী’ শীর্ষক বইটির অনলাইন পাঠ কর্মসূচির আয়োজন করে। সোমবার আয়োজিত এই কর্মসূচিতে বই পাঠ করেন বিশিষ্ট লেখিকা ডঃ ঊষা ঠক্কর এবং শ্রীমতী সন্ধ্যা মেহতা।
বই পাঠ করার সময় এই দুই লেখিকা গল্পকথকের ভূমিকা পালন করে শ্রোতাদের মন্ত্রমুগ্ধ করে তোলেন। বইটির নির্বাচিত কিছু অংশ তাঁরা পাঠ করে শোনান। স্বভাবতই অংশগ্রহণকারী সমস্ত শ্রোতা নিজের অজান্তেই সেই সময় কল্পনা করতে থাকেন, যখন মহাত্মা গান্ধী বম্বের  রাস্তায় হেঁটে বেড়াতেন। দুই লেখিকা বই পাঠ করার সময় আরও উল্লেখ করেন, তৎকালীন বম্বে কিভাবে গান্ধীজীর রাজনৈতিক কর্মকান্ডের অন্যতম কেন্দ্র হয়ে উঠেছিল। আর এই কারণেই বম্বে গান্ধীজীর নেতৃত্বে ভারতের স্বাধীনতা সংগ্রামে এক তাৎপর্যপূর্ণ শহর হয়ে উঠেছিল। মণীভবনে গান্ধীজীর থাকার দিনগুলির কথা স্মরণ করে তাঁরা আরও পড়ে চলেন, ১৯১৯ সালে কিভাবে গান্ধীজী এই শহর থেকেই রওলাট আইনের বিরুদ্ধে দেশব্যাপী প্রথম সত্যাগ্রহ আন্দোলনের সূচনা করেছিলেন। তাঁরা বম্বে থেকে মহাত্মা গান্ধীর আরও কয়েকটি গুরুত্বপূর্ণ আন্দোলনের সূচনার, যেমন – ১৯২০’র অসহযোগিতা আন্দোলন, ১৯৪২ সালের ভারতছাড়ো আন্দোলন প্রভৃতির কথা উল্লেখ করেন।
পর্যটন মন্ত্রকের অতিরিক্ত মহানির্দেশক শ্রীমতী রুপিন্দর ব্রার কর্মসূচির প্রারম্ভে বলেন, মন্ত্রক আজাদি কা অমৃত মহোৎসব উদযাপনের অঙ্গ হিসাবে একাধিক কর্মসূচি গ্রহণ করেছে, যেখানে সমাজের বিভিন্ন শ্রেণীর মানুষ, পড়ুয়া, ভ্রমণ গাইড ও আতিথেয়তা পরিষেবার সঙ্গে যুক্ত পেশাদারদের সামিল করেছেন। প্রধানমন্ত্রী গত ১২ মার্চ আমেদাবাদে সবরমতী আশ্রম থেকে যে পদযাত্রার সূচনা করেছিলেন, সেকথাও শ্রীমতী ব্রার উল্লেখ করেন।
ভারতের স্বাধীনতার ৭৫তম বর্ষপূর্তির প্রাক্কালে ভারত সরকার আজাদি কা অমৃত মহোৎসব  – এর অঙ্গ হিসাবে একগুচ্ছ কর্মসূচির আয়োজন করছে। জনগণের সক্রিয় অংশগ্রহণের মধ্য দিয়ে এই উৎসব গণউৎসবের রূপ নেবে।
নীতিআয়োগ
এক প্রেরণাদায়ক প্রস্তাব গ্রহণ করে ফিনটেক মাসের সূচনা
নয়াদিল্লি, ১৫ ফেব্রুয়ারি, ২০২২
সৃজনশীল ধ্যানধারণা বিনিময়, পারস্পরিক সহযোগিতা ও উদ্ভাবনমূলক মানসিকতা গড়ে তুলতে ফিনটেক বা আর্থিক ক্ষেত্রের পেশাদার, উৎসাহী ব্যক্তি, স্টার্টআপ সমাজ ও আর্থিক ব্যবস্থার নিয়ন্ত্রকদের এক অভিন্ন মঞ্চে নিয়ে আসতে এ ধরনের প্রথম ফিনটেক ওপেন মান্থের সূচনা হয়েছে গত ৭ই ফেব্রুয়ারি। এক অতুলনীয় অভিজ্ঞতার সাক্ষী হতে ফিনটেক মান্থ উদ্যোগ গ্রহণের তিনটি উদ্দেশ্য রয়েছে। এগুলি হ’ল – আর্থিক প্রযুক্তি-নির্ভর শিল্প ক্ষেত্রের জন্য এক অবাধ অনুকূল পরিবেশ গড়ে তোলা; যৌথ উদ্ভাবন ও বিকাশে প্রসার ঘটানো; আর্থিক অন্তর্ভুক্তিকরণ সুনিশ্চিত করা এবং অ্যাকাউন্ট এগ্রিগেটরের মতো নতুন মডেলগুলিকে কাজে লাগানো।
ফিনটেক মাসের প্রথম সপ্তাহে বিভিন্ন বিষয়ে নিবিড় আলাপ-আলোচনার একাধিক কর্মসূচি গ্রহণ করা হয়। প্রথম দিন অর্থাৎ ৭ই ফেব্রুয়ারি কেন্দ্রীয় ইলেক্ট্রনিক্স ও তথ্য প্রযুক্তি মন্ত্রী শ্রী অশ্বিনী বৈষ্ণব আর্থিক প্রযুক্তি-নির্ভর শিল্প সংস্থাগুলির গুরুত্বের কথা উল্লেখ করে উদ্বোধনী ভাষণে বলেন, সমাজের জন্য এক অর্থবহ সমাধানসূত্র খুঁজে বের করতে অবাধ ফিনটেক ব্যবস্থার গুরুত্বপূর্ণ ভূমিকা রয়েছে। উদ্বোধনী অনুষ্ঠানে নীতি আয়োগের ভাইস চেয়ারম্যান ডঃ রাজীব কুমার বলেন, ভারতে ডিজিটাইজেশনের প্রসার ঘটছে। এর সঙ্গে সাধারণ মানুষও আরও বেশি আর্থিক সুযোগ-সুবিধা গ্রহণ করছেন। পক্ষান্তরে, আর্থিক বিষয়ে গ্রাহকদের মানসিকতাতেও পরিবর্তন এসেছে।
প্রথম সপ্তাহের দ্বিতীয় দিন ক্রিড সংস্থার প্রতিষ্ঠাতা কুণাল শাহ এবং ফোন পে সংস্থার সিইও তথা প্রতিষ্ঠাতা শ্রী সমীর নিগম ডিজিটাল পেমেন্ট ব্যবস্থার বিভিন্ন দিক নিয়ে আলোচনা করেন। তৃতীয় দিন এক প্যানেল ডিসকাশনের আয়োজন হয়। বিষয় ছিল – বাজেট প্রতিক্রিয়া এবং ফিনটেক ক্ষেত্রের প্রয়োগ। এই বিষয়ে জিরোধা, রেজারপে সংস্থার মুখ্য কার্যনির্বাহী আধিকারিকরা এবারের বাজেটে এক অন্যতম আশ্চর্য প্রস্তাব হিসাবে ক্রিপ্টো কারেন্সিকে সরকারের স্বীকৃতিদানের কথা উল্লেখ করেন। তাঁরা বলেন, ভারত ডিজিটাল ক্ষেত্রে এক ঘুমন্ত বাজারের মতো। তাই, প্রযুক্তি ও উদ্ভাবন উভয় ক্ষেত্রের প্রসারে ব্যাপক সম্ভাবনা রয়েছে। চতুর্থ ও পঞ্চম দিনেও প্রযুক্তিকে কাজে লাগিয়ে এক সহস্রাধিক কোটি ভারতীয়র জন্য আর্থিক পরিষেবায় আরও উদারীকরণের বিভিন্ন দিক নিয়ে বিশেষজ্ঞরা আলোচনা করেন। আলোচকদের মধ্যে ছিলেন – এনপিসিআই সংস্থার মুখ্য কার্যনির্বাহী আধিকারিক দিলীপ আসবে, একস্টেপ ফাউন্ডেশনের অধিকর্তা ডঃ প্রমোদ ভার্মা, ফোন পে সংস্থার সহ-প্রতিষ্ঠাতা রাহুল ছেত্রী প্রমুখ। প্রথম সপ্তাহের কর্মসূচি সফলভাবে শেষ হওয়ার পর আগামীকাল অবাধ বিনিয়োগ নিয়ে একটি প্যানেল ডিসকাশনের আয়োজন করা হয়েছে। আগামী ১৮ তারিখ অবাধ বিমার সুবিধা নিয়েও অনুরূপ একটি আলোচনা হবে।
ফিনটেক ওপেন মান্থ সম্পর্কিত যে কোনও বিষয় সম্পর্কে আরও জানতে এই ওয়েবসাইটে ক্লিক করুন - https://cic.niti.gov.in/fintech-open-month.html
CG/BD/SB
(Visitor Counter : 113
প্রধানমন্ত্রীরদপ্তর
প্রধানমন্ত্রী ২৮শে মে গুজরাট সফর করবেন
‘সহকার সে সমৃদ্ধি’ – বিষয়ক আলোচনাচক্রে বিভিন্ন সমবায় প্রতিষ্ঠানের নেতৃবৃন্দের উদ্দেশে প্রধানমন্ত্রী ভাষণ দেবেন
প্রধানমন্ত্রী কলোলে আইএফএফসিওতে তরল ন্যানো ইউরিয়া প্ল্যান্টের উদ্বোধন করবেন
প্রধানমন্ত্রী আটকোটে মতুশ্রী কেডিপি মাল্টিস্পেশালিটি হাসপাতালটি পরিদর্শন করবেন ও একটি জনসভায় ভাষণ দেবেন
নতুনদিল্লি, ২৭শে মে, ২০২২
প্রধানমন্ত্রী শ্রী নরেন্দ্র মোদী ২৮শে মে গুজরাট সফর করবেন। সকাল ১০টায় শ্রী মোদী রাজকোটের আটকোটে নবনির্মিত মতুশ্রী কেডিপি মাল্টিস্পেশালিটি হাসপাতাল পরিদর্শন করবেন। এরপর তিনি সেখানে একটি জনসভায় ভাষণ দেবেন। বিকেল চারটেয় প্রধানমন্ত্রী গান্ধীনগরে মহাত্মা মন্দিরে একটি আলোচনাচক্রে বক্তব্য রাখবেন। এই আলোচনাচক্রের বিষয় ‘সহকার সে সমৃদ্ধি’। বিভিন্ন সমবায় প্রতিষ্ঠানের নেতৃবৃন্দ এই অনুষ্ঠানে উপস্থিত থাকবেন। এই অনুষ্ঠানে শ্রী মোদী কলোলে আইএফএফসিও-র তরল ন্যানো ইউরিয়া প্ল্যান্টের উদ্বোধন করবেন।
গান্ধীনগরে প্রধানমন্ত্রী
গুজরাটের সমবায় ক্ষেত্র সারা দেশের কাছে আদর্শ । এই রাজ্যে ৮৪ হাজারেরও বেশী সমবায় প্রতিষ্ঠান রয়েছে। এই প্রতিষ্ঠানগুলির সঙ্গে ২ কোটি ৩১ লক্ষ সদস্য যুক্ত। রাজ্যে সমবায় আন্দোলনকে আরো শক্তিশালী করতে গান্ধীনগরে মহাত্মা মন্দিরে একটি আলোচনাচক্রের আয়োজন করা হয়েছে।এই আলোচনাচক্রের বিষয় ‘সহকার সে সমৃদ্ধি’। বিভিন্ন সমবায় প্রতিষ্ঠানের সাত হাজারের বেশী প্রতিনিধি এই আলোচনাচক্রে অংশগ্রহণ করবেন।
কৃষিতে উৎপাদন বাড়াতে এবং কৃষকদের আয় বৃদ্ধির জন্য প্রধানমন্ত্রী কলোলে আইএফএফসিও-র একটি তরল ন্যানো ইউরিয়া প্ল্যান্টের উদ্বোধন করবেন। এটি নির্মাণে ব্যয় হয়েছে ১৭৫ কোটি টাকা। ন্যানো ইউরিয়া ব্যাবহারের মধ্য দিয়ে দেশে শস্যের উৎপাদন বৃদ্ধির কথা বিবেচনা করে অত্যাধুনিক এই প্ল্যান্টটি তৈরি করা হয়েছে। এখান থেকে প্রতিদিন ৫০০ মিলিলিটার ধারণ ক্ষমতা সম্পন্ন দেড়লক্ষ বোতল সার উৎপাদন হবে।
রাজকোটের আটকোটে প্রধানমন্ত্রী
প্রধানমন্ত্রী রাজকোটের আটকোটে যে মতুশ্রী কেডিপি মাল্টিস্পেশালিটি হাসপাতাল পরিদর্শন করবেন, সেটি শ্রী প্যাটেল সেবা সমাজ পরিচালনা করে থাকে। এই হাসপাতাল থেকে সংশ্লিষ্ট অঞ্চলের লোকেরা উন্নত চিকিৎসা সরঞ্জামের সাহায্যে আন্তর্জাতিক মানের পরিষেবা পাবেন। হাসপাতাল পরিদর্শনের পর শ্রী মোদী সেখানে একটি জনসভায় ভাষণ দেবেন।
CG/CB/
(
অর্থমন্ত্রক
আর্থিক ক্ষেত্র ও মূলধনী বাজারের প্রতিনিধিদের সঙ্গে অর্থমন্ত্রীর প্রাক্-বাজেট আলোচনা
নয়াদিল্লি, ১৬ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ এখানে আসন্ন ২০২০-২১ সাধারণ বাজেটের ব্যাপারে আর্থিক ক্ষেত্র ও মূলধনী বাজারের প্রতিনিধিদের সঙ্গে এক বৈঠক করেন। বৈঠকে ব্যাঙ্ক থেকে ঋণ সহায়তা গ্রহণ, রাষ্ট্রায়ত্ত ব্যাঙ্কগুলিতে পরিচালনগত পরিবর্তন, এক কার্যকর বন্ড বাজার গড়ে তোলা আংশিক ঋণ নিশ্চয়তা প্রকল্পের সুযোগ-সুবিধা, রিয়েল এস্টেট ক্ষেত্রে বিকল্প বিনিয়োগ তহবিল সহ ব্যাঙ্ক বহির্ভূত আর্থিক প্রতিষ্ঠানগুলির বোঝা লাঘব করার মতো একাধিক বিষয়ে আলোচনা হয়।
ভারতীয় বাজার ব্যবস্থায় আর্থিক লেনদেন বাড়াতে আর্থিক ক্ষেত্র ও মূলধনী বাজারের প্রতিনিধিরা ব্যাঙ্ক থেকে ঋণ গ্রহণ বৃদ্ধি সহ, রিস্ক ক্যাপিটাল ইস্যু, ব্যাঙ্ক বহির্ভূত আর্থিক প্রতিষ্ঠানগুলির কাজকর্মে উন্নতি, বিকল্প বিনিয়োগ তহবিল, মিউচ্যুয়াল ফান্ড, জিএসটি হার কমিয়ে লিজ ব্যবস্থাকে উৎসাহিত করা এবং কেওয়াইসি পদ্ধতিকে আরও সুবিন্যস্ত করা সম্পর্কে একাধিক পরামর্শ পেশ করেন। স্ট্যান্ড আপ ইন্ডিয়া প্রকল্পে বেসরকারি ব্যাঙ্কগুলি থেকে আরও সহায়তা দেওয়ার ব্যাপারেও প্রস্তাব দেওয়া হয়েছে।
বৈঠকে অর্থ প্রতিমন্ত্রী শ্রী অনুরাগ ঠাকুর, অর্থ সচিব শ্রী রাজীব কুমার, আর্থিক বিষয়ক সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পান্ডে সহ মন্ত্রকের উচ্চ পদস্থ আধিকারিকরা উপস্থিত ছিলেন। এছাড়া, রিজার্ভ ব্যাঙ্কের ডেপুটি গভর্নর শ্রী এন এস বিশ্বনাথন, ভারতীয় স্টেট ব্যাঙ্কের চেয়ারম্যান শ্রী রজনীশ কুমার, পাঞ্জাব ন্যাশনাল ব্যাঙ্কের কার্যনির্বাহী নির্দেশক শ্রী এল ভি প্রভাকর, ভারতীয় জীবন বিমা নিগমের চেয়ারম্যান শ্রী এম আর কুমার, বন্ধন ব্যাঙ্কের এমডি এবং সিইও শ্রী চন্দ্রশেখর ঘোষ সহ অন্যান্য ব্যক্তিরা উপস্থিত ছিলেন।
CG/BD/SB
(Visitor Counter : 52
প্রধানমন্ত্রীরদপ্তর
জম্মু-কাশ্মীরের আপনি পার্টির ২৪ সদস্যের প্রতিনিধিদলের সঙ্গে প্রধানমন্ত্রীর সাক্ষাৎ
নতুনদিল্লি, ১৪ মার্চ
প্রধানমন্ত্রী শ্রী নরেন্দ্র মোদী জম্মু-কাশ্মীরের আপনি পার্টির এক প্রতিনিধিদলের সঙ্গে আজ নতুনদিল্লির লোক কল্যাণ মার্গে সাক্ষাৎ করেন। শ্রী আলতাফ বুখারী ২৪ সদস্যের এই প্রতিনিধিদলের নেতৃত্বে ছিলেন।
মতবিনিময়ের এই অনুষ্ঠানে প্রধানমন্ত্রী পরিবর্তিত জম্মু ও কাশ্মীরে ‘জনভাগীদারিত্বের’ আহ্বান জানান। প্রশাসনে জনগণের বক্তব্যকে স্থান দেওয়ার উপর তিনি গুরুত্ব দেন। শ্রী মোদী বলেন, দ্রুত রাজনৈতিক সংহতির মাধ্যমেই এই অঞ্চলের গণতন্ত্র শক্তিশালী হবে।
তরুণদের ক্ষমতায়নের প্রসঙ্গ উল্লেখ করে প্রধানমন্ত্রী বলেন, জম্মু ও কাশ্মীরের উন্নয়নে তরুণরা অনুঘটকের ভূমিকা পালন করবেন। জম্মু ও কাশ্মীরের সার্বিক পরিবর্তন আনতে হলে যুব সম্প্রদায়ের দক্ষতা বিকাশের উপর জোর দিয়ে প্রধানমন্ত্রী বলেন, এর মাধ্যমে নতুন নতুন কর্ম সংস্থানের সৃষ্টি হবে।
প্রধানমন্ত্রী প্রতিনিধি দলকে আশ্বস্ত করে বলেন, পর্যটনের মত ক্ষেত্রে নতুন নতুন বিনিয়োগের সুযোগ তৈরি এবং পরিকাঠামো উন্নয়নের উপর বিশেষ গুরুত্ব দিয়ে এই অঞ্চলের আর্থিক উন্নয়নে সরকার অঙ্গীকারবদ্ধ। জম্মু-কাশ্মীরের সব সমস্যার সমাধানে সরকারের পূর্ণ সহযোগিতার-ও তিনি আশ্বাস দেন।
প্রধানমন্ত্রী প্রতিনিধিদলের সঙ্গে জনবিন্যাস পরিবর্তনের বিষয়ে উদ্বেগ, বিধানসভা কেন্দ্রের পুনর্বিন্যাস, রাজ্যের মর্যাদা ফিরিয়ে দেওয়ার মত নানা বিষয় নিয়ে আলোচনা করেন। এই প্রসঙ্গে প্রধানমন্ত্রী সংসদে তাঁর ভাষণের বিষয়টির উল্লেখ করেন। তিনি বলেন, সরকার সর্বস্তরের নাগরিকদের সঙ্গে একযোগে কাজ করে যত শীঘ্র সম্ভব জম্মু-কাশ্মীরকে রাজ্যের মর্যাদা প্রদান করবে।
আপনি পার্টির সভাপতি শ্রী আলতাফ বুখারি বলেন, ২০১৯ এর ৫ আগস্ট সংবিধানের ৩৭০ ধারা ও ৩৫-এ বাতিলের সিদ্ধান্ত জম্মু-কাশ্মীরের ইতিহাসে ঐতিহাসিক মুহূর্ত।
জম্মু কাশ্মীরের উন্নয়নে প্রধানমন্ত্রীর অকুন্ঠ সমর্থন ও নিরলস প্রয়াসের জন্য প্রতিনিধিদলটি তাঁকে ধন্যবাদ জানায়। এই অঞ্চলের শান্তি ও নিরাপত্তা বজায় রাখার জন্য সরকার, নিরাপত্তা সংস্থা এবং জম্মু-কাশ্মীরের জনগণের উদ্যোগকেও তাঁরা প্রশংসা করেন।
CG/CB
(Visitor Counter : 60
ভূ-বিজ্ঞানমন্ত্রক
আরব সাগরের পূর্ব-মধ্য এবং সংলগ্ন দক্ষিণ-পূর্ব অঞ্চল ও লাক্ষাদ্বীপের ওপর নিম্নচাপ : গুজরাট উপকূলের জন্য ঘূর্ণিঝড় পূর্ববর্তী নজরদারি
দক্ষিণ-পূর্ব ও পূর্ব-মধ্য আরব সাগর এবং সংলগ্ন লাক্ষাদ্বীপের ওপর ঘনিভূত নিম্নচাপ গত ৩ ঘন্টায় ৩১ কিলোমিটার গতিবেগে উত্তর দিকে এগিয়ে গেছে। ভারতীয় সময় সকাল ৮-৩০ মিনিটে এটি এই অঞ্চলে অবস্থান করছিল। লাক্ষাদ্বীপের আমিনিদিভি থেকে ২৪০ কিলোমিটার উত্তর-পশ্চিম এবং মহারাষ্ট্রের মুম্বাই থেকে ৭৬০ কিলোমিটার দক্ষিণ-দক্ষিণ পশ্চিমে এই নিম্নচাপটির অবস্থান। আগামী ছ’ঘন্টার মধ্যে নিম্নচাপটি আরও ঘনিভূত হয়ে ঘূর্ণিঝড়ে পরিণত হবে এবং পরবর্তী ২৪ ঘন্টায় এটি অতি প্রবল ঘূর্ণিঝড়ের রূপ নিতে পারে। এই অতি তীব্র ঘূর্ণিঝড়টি পরবর্তী ৭২ ঘন্টায় উত্তর-উত্তর পশ্চিম দিকে এগিয়ে যাওয়ার সম্ভাবনা রয়েছে। এর প্রভাবে সৌরাষ্ট্র ও কচ্ছ এলাকায় ১৩ এবং ১৪ই জুন প্রবল ঝোড়ো হাওয়া এবং বৃষ্টিপাত হবে।
প্রাথমিক পর্যায়ে ঝড়ের গতিবেগ ঘন্টায় ৪০ থেকে ৫০ কিলোমিটার হলেও ১২ এবং ১৩ তারিখে এই গতিবেগ সর্বোচ্চ ঘন্টায় ১২০ থেকে ১৩৫ কিলোমিটার পর্যন্ত হতে পারে। এই ঘূর্ণিঝড়ের প্রভাবে কেরল, লাক্ষাদ্বীপ, উপকূলবর্তী কর্ণাটক, কোঙ্কন এবং গোয়া প্রভৃতি এলাকায় প্রবল থেকে প্রবলতর বর্ষণের সম্ভাবনা রয়েছে। এর মধ্যে কেরল, লাক্ষাদ্বীপ এবং উপকূলবর্তী কর্ণাটকে অধিক পরিমাণে বৃষ্টির সম্ভাবনা রয়েছে।
এর ফলে, লাক্ষাদ্বীপ এবং আরব সাগরের পূর্ব-মধ্যাঞ্চলে ১০ থেকে ১৩ই জুন সমুদ্র উত্তাল হয়ে উঠতে পারে। মৎস্যজীবীদের সেই সময়কালে গভীর সমুদ্রে মাছ ধরতে না যাওয়ার জন্য পরামর্শ দেওয়া হয়েছে। যাঁরা ইতিমধ্যেই গভীর সমুদ্রে রয়েছেন, তাঁদের দ্রুত ফিরে আসার পরামর্শ দেওয়া হয়েছে।
CG/PB/DM/….10th June, 2019
(Visitor Counter : 94
নির্বাচনকমিশন
দক্ষিণ-পূর্ব রেলের হাওড়া এক্সপ্রেস ভোটদাতাদের সচেতন করে তোলার বার্তা দেবে
কলকাতা, ১ এপ্রিল, ২০১৯
দূরপাল্লার চারটি ট্রেনের যাত্রীদের ভোটদানের সচেতন করে তুলতে নির্বাচন কমিশন এবং ভারতীয় রেল যৌথ উদ্যোগ গ্রহণ করেছে। দক্ষিণ-পূর্ব রেলের হাওড়া-আমেদাবাদ-হাওড়া এক্সপ্রেস ট্রেনটি সহ আরও তিনটি ট্রেনে এই প্রচার চালানো হবে।
হাওড়া এক্সপ্রেস, আমেদাবাদ পর্যন্ত ছ’টি রাজ্যের ওপর দিয়ে প্রায় ২,০৮৭ কিলোমিটার পথ অতিক্রম করে। আমেদাবাদ পৌঁছতে সময় নেয় প্রায় ৩৭ ঘন্টা ৩৫ মিনিট। দীর্ঘ এই যাত্রাপথে বিভিন্ন রাজ্যের মানুষ এই ট্রেনটিতে সফর করেন। দূরত্ব এবং যাত্রার সময় সহ ১৭টি স্টেশনে যাত্রা বিরতির বিষয়গুলিকে বিবেচনায় রেখেই ভোটদাতাদের সচেতন করে তোলার বার্তা পৌঁছে দিতে এই ট্রেনটিকে চিহ্নিত করা হয়েছে। সফরকারী ব্যক্তিরা ছাড়াও স্টেশনে যাত্রা বিরতির সময় সাধারণ মানুষও এই ট্রেনটির সঙ্গে ছবি তুলতে পারবেন এবং তা সোশ্যাল মিডিয়ায় আপলোড করতে পারবেন।
অন্যদিকে, রাজ্যের মুখ্য নির্বাচনী আধিকারিক ভোটদাতাদের সচেতন করে তোলার জন্য কলকাতা মেট্রো রেলের সঙ্গেও যৌথ উদ্যোগ গ্রহণ করে বিভিন্ন মেট্রো স্টেশনে সচেতনতামূলক বার্তা প্রচারের কাজ করছে।
CG/BD/DM
(Visitor Counter : 125
বিজ্ঞানওপ্রযুক্তিমন্ত্রক
সোডিয়াম আয়ন ব্যাটারি ও সুপার ক্যাপাসিটারের সাহায্যে দ্রুত চার্জিং-এর সুবিধাযুক্ত ই-সাইকেল
নয়াদিল্লি, ৬ জুলাই, ২০২২
লিথিয়াম আয়নের সাহায্যে তৈরি ব্যাটারির সাহায্যে বৈদ্যুতিক যানবাহন চালানো হয়। কিন্তু এর দাম বেশী। পরিবেশে সোডিয়াম প্রাচুর্য্য লিথিয়ামের থেকে বেশি হওয়ায় লিথিয়াম আয়ন ব্যাটারির চাইতে সোডিয়াম আয়ন ব্যাটারির দাম কম হবে। তাই বিকল্প হিসেবে সোডিয়াম আয়ন ব্যাটারি ব্যবহার করা যায় কিনা তা নিয়ে বিভিন্ন পরীক্ষানিরীক্ষা চলছে। সোডিয়াম আয়ন-ভিত্তিক ব্যাটারি বাণিজ্যিকভাবে উৎপাদন করা হলে ই-সাইকেলের দাম ১০ থেকে ১৫ হাজার টাকার মধ্যে নেমে আসবে যা লিথিয়াম আয়ন-ভিত্তিক ব্যাটারির চাইতে ২৫ শতাংশ কম।
খড়্গপুরের ইন্ডিয়ান ইনস্টিটিউট অফ টেকনলজি-র পদার্থবিদ্যা বিভাগের অধ্যাপক ডঃ অমরীশ চন্দ্র জ্বালানি সঞ্চয় সংক্রান্ত প্রযুক্তি নিয়ে গবেষণা করছেন। তিনি সোডিয়াম আয়ন-ভিত্তিক ব্যাটারি এবং সুপার ক্যাপাসিটার উদ্ভাবনের জন্য ন্যানো ম্যাটেরিয়াল ব্যবহার করেছেন। এর সাহায্যে বৈদ্যুতিক সাইকেল বা ই-সাইকেলের দ্রুত চার্জিং করা সম্ভব। এছাড়াও গবেষণায় দেখা গেছে , এই সোডিয়ান আয়ন ব্যাটারিতে চার্জ অনেকক্ষণ থাকে। কেন্দ্রের বিজ্ঞান ও প্রযুক্তি দপ্তরের টেকনলজি মিশন ডিভিশনের আর্থিক সহায়তায় ডঃ চন্দ্র এ সংক্রান্ত গবেষণা চালাচ্ছেন। ই-সাইকেলে সোডিয়াম আয়ন-ভিত্তিক ব্যাটারির জন্য ন্যানো ম্যাটেরিয়াল ব্যবহার করে তিনি যে সুফল পেয়েছেন তা সর্বসাধারণের কাছে পৌঁছে দেওয়ার জন্য উদ্যোগ নেওয়া হয়েছে।
PG/CB/DM
(Visitor Counter : 126